Návrh VZN vyvesený na úradnej tabuli v obci  Horná Seč dňa 13.10.2008

VZN vyvesené na úradnej tabuli v obci Horná Seč  dňa 28.10.2008

VZN nadobúda účinnosť dňa : 1.1.2009

Obecné zastupiteľstvo obce Horná Seč  na základe  ust. §6 ods.1 a ust. § 11 ods. 4 písm. g) zákona  SNR č. 369/1990 Zb. o obecnom zriadení v znení neskorších právnych  predpisov a na  základe ust. § 28 ods.5  zákona č. 245/2008  Z. z.  o výchove a vzdelávaní ( školský zákon ) a o zmene a doplnení niektorých zákonov  v y d á v a   toto 

všeobecne   záväzné   nariadenie
č. 42/2008
o výške príspevku za pobyt dieťaťa v materskej škole
 
                                                    Čl. 1
                                         Úvodné ustanovenia

	(1) Obec Horná Seč je zriaďovateľom Materskej školy Horná Seč
        	(2) Vzdelávanie v materských školách sa uskutočňuje za čiastočnú úhradu okrem materských škôl pri zdravotníckych zariadeniach.
	(3) Za pobyt dieťaťa v materskej škole zriadenej obcou prispieva zákonný zástupca na čiastočnú úhradu výdavkov materskej školy mesačne na  jedno dieťa sumou najviac 15% sumy životného minima pre jedno nezaopatrené dieťa podľa §2 písm. c) zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov. 
	(4) Príspevok v materskej škole sa neuhrádza za dieťa,
	a) ktoré ma jeden rok pred plnením povinnej školskej dochádzky,
	b) ak zákonný zástupca dieťaťa predloží riaditeľovi materskej školy doklad o tom, že je 		poberateľom dávky v hmotnej núdzi a príspevkov k dávke v hmotnej núdzi,
	c) ktoré je umiestnené v zariadení na základe rozhodnutia súdu.

             (5) Na základe rozhodnutia zriaďovateľa sa neuhrádza príspevok v materskej škole za dieťa,
	a) ktoré ma prerušenú dochádzku do materskej školy na viac ako 30 po sebe nasledujúcich 		kalendárnych dní z dôvodu choroby alebo rodinných dôvodov preukázateľným spôsobom,
	b) ktoré nedochádzalo do materskej školy v čase školských prázdnin alebo bola prerušená 	prevádza materskej školy zapríčinená zriaďovateľom alebo inými závažnými dôvodmi; v týchto 	prípadoch uhrádza zákonný zástupca pomernú časť určeného príspevku.
                                                    Čl. 2
            Výška príspevku  a podmienky platenia príspevku

	(1) Výška príspevku za pobyt dieťaťa v Materskej škole Horná Seč je 6 €  (slovom: šesť euro ) za jedno dieťa mesačne.  Príspevok sa uhrádza vopred do 10. dňa v kalendárnom mesiaci
                                                     Čl. 3
                            Spoločné a záverečné ustanovenia
				(1)  Zmeny a doplnky tohto všeobecne záväzného nariadenia schvaľuje Obecné zastupiteľstvo obce Horná Seč.
(2)  Na tomto všeobecne záväznom nariadení sa uznieslo Obecné zastupiteľstvo obce Horná Seč dňa 27.10.2008
				(3)   Toto nariadenie nadobúda účinnosť dňom 1.januára 2009.

V Hornej Seči dňa 28.10.2008

Jozef Adami
starosta obce

                                                             Dodatok č. 1
                                                         k VZN č. 42/2008
              o výške príspevku za pobyt dieťaťa v Materskej škole Horná Seč  

     Obecné zastupiteľstvo v Hornej Seči, na základe zákona č.  245/2008 Z.z. o výchove a vzdelávaní /školský zákon/ a jeho novely  zákona č. 464/2013 Z.z. , ktorým sa mení a dopĺňa školský zákon,    p r i j a l o     uznesenie č. VIII-9/2016, ktorým sa stanovuje výška príspevku za pobyt dieťaťa v Materskej škole Horná Seč  na 10  EUR /slovom: desať eur/, za jedno dieťa mesačne.  Príspevok sa uhrádza vopred do 10. dňa v kalendárnom mesiaci.

                                                 Záverečné ustanovenia

1. Na tomto dodatku č. 1 k VZN č. 42/2008 sa uznieslo Obecné zastupiteľstvo v Hornej Seči 
    na svojom 9 riadnom zasadnutí dňa13. apríla 2016.

2. Dodatok nadobúda účinnosť dňom : 01. mája 2016.

V Hornej Seči dňa 14. apríla 2016

                                                                                                   Edita Moravská
                                                                                                   starostka obce